Държавен вестник, бр. 102, 2009 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  102
(4) До 1 март 2011 г. лицата по ал. 1 и 3 
могат да предлагат на пазара  автомобилни 
бензини (КБКСС) със съдържание на биоета­
нол, което не трябва да надвишава 5 процента 
обемни, като предоставят на видно място ин­
формация относно съдържанието на биоетанол 
и правилната употреба на сместа.
(5) Лицата, които пускат на пазара течни 
горива за нуждите на транспорта, съставят за 
всяка партида декларация за съответствие с 
изискванията за качество съгласно чл. 18а, 
ал. 2 от Закона за чистотата на атмосферния 
въздух, а разпространителите и крайните 
разпространители предоставят за всяко пос­
ледващо разпространение копие от деклара­
цията за съответствие на разпространяваната 
партида течно гориво по чл. 18б, ал. 1, т. 2 
от същия закон.
(6) Държавна агенция „Държавен резерв 
и военновременни запаси“ купува и продава 
нефтопродукти, предназначени за  създаване, 
съхраняване и обновяване на държавни резерви, 
военновременни и задължителни запаси, несме­
сени с биогорива. Лицата, които купуват горива 
за дизелови двигатели от Държавна агенция 
„Държавен резерв и военновременни запаси“, са 
длъжни да ги смесват с биодизел в процентното 
съотношение и в сроковете по ал. 1, 2 и 3.“
§ 4. В чл. 25 думите „и предлагането им на 
пазара“ се заличават.
§ 5. В чл. 27 думите „чрез Главна дирекция 
„Контрол на качеството на течните горива“ 
се заменят с „или от оправомощени от него 
длъжностни лица“.
§ 6. Наименованието на глава шеста се изме­
ня така: „Принудителни административни мерки 
и административнонаказателни разпоредби“.
§ 7. Създава се чл. 32а: 
„Чл. 32а. (1) При установяване на наруше­
ния по чл. 24 председателят на Държавната 
агенция за метрологичен и технически надзор 
или оправомощени от него длъжностни лица 
имат право да прилагат следните принудителни 
административни мерки:
1. временно да спират пускането на пазара и 
разпространението на течни горива, когато не 
е представена декларация за съответствие по 
чл. 24, ал. 5 или представената декларация не 
отговаря на нормативните изисквания, както и 
когато в резултат от изпитването в подвижна 
лаборатория и експертно заключение е устано­
вено, че течното гориво не отговаря на някое 
от изискванията на чл. 24, ал. 1, 2 и 3;
2. да забраняват пускането на пазара и 
разпространението на течни горива, когато в 
резултат на изпитването в стационарна лабо­
ратория и съставен констативен протокол е 
установено несъответствие с изискванията на 
чл. 24, ал. 1 – 3;
3. да разпореждат изтеглянето на течни 
горива от пазара и да запечатват обектите на 
крайните разпространители, когато резултатът 
от изпитване на контролната  проба, с  която 
е  установено  несъответствие с изискванията 
по чл. 24, ал. 1 – 3, не е оспорен в 7-дневен 
срок от получаването му или в случаи на ос­
порването му той е потвърден от резултатите 
от изпитването на арбитражната проба.
(2) Принудителните административни мерки 
по ал. 1 се прилагат с мотивирана заповед, в 
която се дават задължителни предписания и 
чрез поставяне на удостоверителни знаци на 
контролните органи по ал. 1. Видът на знаците 
се определя със заповед на председателя на 
Държавната агенция за метрологичен и тех­
нически надзор.
(3) Заповедта по ал. 2 се съобщава на за­
интересованото лице по реда на Администра­
тивнопроцесуалния кодекс. 
(4) Заповедта по ал. 2 може да се обжалва 
по реда на Административнопроцесуалния 
кодекс, като подадената жалба не спира из­
пълнението на приложената принудителна 
административна мярка.
(5) Щетите, загубите и пропуснатите ползи 
от приложените принудителни административни 
мерки са за сметка на собствениците на про­
веряваното течно гориво освен в случаите на 
отменянето им по съдебен ред.“
§ 8. Член 38 се изменя така:
„Чл. 38. (1) Който пуска на пазара течни 
горива от нефтен произход в нарушение на 
разпоредбите на чл. 24, ал. 1 и 2, се наказва 
с имуществена санкция в размер 200 000 лв.
(2) Крайните разпространители, които пред­
лагат на пазара течни горива от нефтен про­
изход в нарушение на разпоредбата на чл. 24, 
ал. 3, се наказват с глоба или с имуществена 
санкция в размер 50 000 лв. 
(3) Който предлага на пазара течни горива 
от нефтен произход в нарушение на разпоред­
бата на чл. 24, ал. 6, се наказва с глоба или 
с имуществена санкция в размер 10 000 лв. 
(4) При повторно извършено нарушение по 
ал. 1, 2 и 3 глобата или имуществената санкция 
е в трикратен размер на санкцията, съответно 
на глобата по ал. 1, 2 и 3.“
§ 9. В чл. 40 се правят следните изменения 
и допълнения:
1. В ал. 1 накрая се поставя запетая и се 
добавя „с изключение на актовете за нару­
шения по чл. 38, които се съставят от длъж­
ностни лица, оправомощени от председателя 
на Държавната агенция за метрологичен и 
технически надзор, при спазване изискванията 
на чл. 43а, ал. 2 от Закона за чистотата на 
атмосферния въздух.“
2. Създава се нова ал. 3:
„(3) Наказателните постановления за уста­
новените нарушения по чл. 38 се издават от 
председателя на Държавната агенция за метро­
логичен и технически надзор или от оправо­
мощено от него длъжностно лице, като в тях 
задължително се посочва, че наложената глоба